钦定古今图书集成/历象汇编/庶征典/第164卷 > 《管窥辑要》 > 《军中禽鸟占》
## 钦定古今图书集成/历象汇编/庶征典/第164卷 > 《管窥辑要》 > 《军中禽鸟占》

军出郊野，有群鸟来迎而回止，是谓“受福。”敌人降伏，
军行，有白鸟来迎军，贼必归命。大鸟朝迎，必有大功。
群鸟来迎而过军上者，凶。

军发之时，有乌鸟随军而行，未见敌防隐伏，见敌利
先战。一曰，乌鸟结伴随军而行，其军必得意，回
军发之日，旗后有飞鸟鸣相随者，战必胜。

军行有群鸟追军，防暴，兵来不出三日。

军初出城，有鸟从后来，鸣呼而向前引，是谓“天助”，战
必大胜。军初止，有鸟鸣呼从前来冲军者，是谓“挫锋，
战不利。”

军方行，群鸟集飞于前，左回绕军行，其将亡；右回绕
军，获敌粮。若飞翔纷乱，必有暴兵，大战，不出三日。
军初出，有鸟相冲击，一起一止者，半道有贼。

军行：有鸟往来，相冲击，有大战。

军初出，有鸟从西北来，客胜；东南来，主人胜。

军行有野鸟飞入军中，防奸谋。

军出在野，有鸟不知入帐幕中，战必败，急徙避之。
飞鸟无故自入军幕，奸人与外人交通，有暴兵，战。一
曰“期三五日有反者。”

鸷鸟入军中，防奸人刺客，防兵突至。猛兽同占，
军行。乌鸟立旗竿上，当有奸人偷号斫营，宜防之。
军初见小鸟𩰚，军必无功，主半道回
军初出有鸟在太岁前五辰上鸣者，战不利。

军行，猝闻鸟鸣，一声军吉；三声军有惊，亦为贼有伏
兵；五鸣闻贼不战；七鸣战大胜；九鸣军有疾病，战不
利。

军行，有鹰、鹗、鹘、鸡前飞引者，战胜。

军发之时，前有乌鸟群噪，防伏兵遇敌，宜缓应之，不
可先战。

军行，见鹰立于前，不出三日，有战将死。

军行逢鸷鸟击禽，大胜军行有大鸟覆营上，有急兵来攻，宜以皂旗黄旛引
禳之吉。

军行，伯劳当前叫噪，大凶。一曰：“伯劳来鸣”，防奸伏，宜
分兵两道防之。

两军相当，有飞鸟来而渐高，有锐兵来，宜备之，不可
与战。

两军相当，有飞鸟来入营阵城垒，皆凶，宜急徙之。
众鸟四向鸣噪，军上有暴兵，战不出五日。

众鸟徊翔军上，有暴兵来，不出五日。

“众鸟相迎于军中”，有暴兵起，战有功。

众鸟起军左，还向军右，有伏兵，宜察之。

大鸟逆冲军阵而来，有急兵至。

两兵将战，有群鸟从军后来，宜击之；从前来，宜避之。
一曰：“转兵旁向”，战吉。临阵，鸟在西北或正鸣，客胜；西
南、东北、正东、正南鸣，主人胜。

两兵相交，鸟在头上噪者，败。在彼军上或向彼军鸣
者，宜急击之。

两军交战，有飞鸟聚鸣之方，出兵战吉。

军始下营，有鸟立牙旗上，三日内防兵忧。若众鸟来
集牙旗上者，大凶。

军始下营，众鸟来集营中，防外来有内应，宜急徙之。
贼营之上，群鸟来集鸣噪，其下有血流。

野鸟散入城营中，其地欲空。

“群鸟集军前后”，其军凶。

众鸟在城营上交飞，相击有战。

群鸟来集城垒之闲，无故忽然惊起叫噪，不出三日
有贼兵，不然则有大灾。

《群鸟》飞去又来，防急兵军中有忧。

《群鸟叫噪而过》城营防急兵。

城营内，乌鸟忽然惊起防奸人。

“军营内乌鸟成群相打”，有奸谋，宜斩断罪囚，惩恶警
慢，以审察之。

两军对垒，营中有鸟出捕外鸟，战胜；营中鸟为外鸟
所捕者败。

敌人营垒，或阵上有禽鸟四面来向我军者，不可与
战。若从我营阵向彼者，急击之胜。

敌人营垒群鸟出，高飞冲天者，其中有雄兵。

《众鸟围营》，敌人来攻。

野鸟集将军旗上，军有庆。一曰：“军营中有白鸟立旗
竿上，将军有庆。”

“鸟集军旗头上，将军死。”鹊同。

《围城》而乌鸟群噪城上，城必陷。

城内群鸟出墙而头向外者，有突兵出，急防之。
军营中有鹰鹞入，兄弟交友有相图谋者。

《鹞捉禽入营》，有奸谋阴祸，不宜交战。

鹰鹯飞舞，在军前后。不出三日，大战获大将。

城营上有鹑聚壁栅上，十五日破城。

城营内，忽有鸳鸯，防奸人，不然有朋谋害。

城营上伯劳群集，叫噪在南北，敌欲来袭我东西，有
虚惊。又曰：“伯劳入军中，鸣军，疾病。”

城营上，忽有水鸟衔鱼来止，防水灾。

城营上有枭来集，在德方宜分队伍，在刑方防惊奔。
城营中有鸠夜鸣，宜防暴兵。一曰“众鸠集军营，贼至
不出三日。”

城营中有鹙入有疾疫、兵灾。

有鹢飞来，遨游军中。有降将军受封。

城营中鸟，沿墙屋叫噪，在岁月日时刑墓方凶，德方
吉。刑德俱无者不占。又当以五气消息之。

群鹊噪城营中，头向敌，我战胜；向我叫闹者，有惊。《京
房》曰：“城营中有鸟鹊集聚，将军宜出令增秩以应之，
吉。”

“雉入城垒”，将军有忧。

《白鹊》、白鸽飞入城营，军中防有变。

城营内，燕鹊群𩰚有争战。
城营内，燕忽然皆去，不有兵战，有火灾。

城营中鸡半夜鸣，有进兵；黄昏鸣，有退兵。

城营中有赤乌入，防火灾，宜以皂旗厌之。

城营内有黄鸟赤头，入之有官灾。又曰：“三日内有叛
者。”

城营内有野鸟来与鸡𩰚，有战，野鸟胜，客胜，鸡胜，主
人胜。

《伯劳》聚军营中，水大至，宜急徙之。

城郭营垒有禽来巢忽拆去者，兵起，其地空。

“鹊巢军营”，其营将空；鸟巢军营，其将死；燕巢军幕，其
军败。

《白鹊》，“军中巢”，宜急去之，若巢城中，兵起。

群鸟相连于军上，有暴兵至，主有攻战，翻覆相击，逐
者大战流血。

“群鸟立军门上”，其军死。

军出交，野鸟逆之，是谓“受福。”敌人服降，白鸟迎贼归
命，大鸟朝迎，有功军将战，有群鸟后来，急击胜从前者，有贼，宜备之。
众鸟徘徊于军上，必有暴兵至，不出三日，鹊凶尢甚。
凡大鸟杀物于军前后，有大功。

凡鸟从德乡来利；刑乡来，凶。岁月刑德，前五辰也。
大鸟逆行，阵卒过，有伏兵。

众乌鸟四向鸣，军中有暴兵，战不出一月。

飞鸟千万数，止军上，将军死。

军营中有众鸟纷泊，兵马必去，恐贼潜伏，鸟惊之处，
贼多隐伏。

“《鸟》鸣”，军中一声有喜；五声战必大胜；三声有惊，急固
备之，吉。

屯营之处，有白鸟鹊雀等，此是兵灾，军当破亡。白鸟
群飞，遨游旗上，将军加秩，敕赐优赏。

群鸟交飞，争泊，立军鼓之上者，其将病死，宜谨身修
德，免灾。

《鸠鸽鸣》军中，暴贼欲至，三日五日，奇伏备之。

鹰鹯之类入军中捕鸟，有奸人谋反欲杀害将军宜
固守，防奸人刺客。

“鸟逐行军后，鸣逐军而过前”者，此得天之助，送以喜
声，不鸣而过前，亦吉。

有鸟飞旋回绕于军之左，战必大胜，获敌军粮。
小鸟𩰚于军前，攻击不获，亦主军退。
鸟鸣来逆行军，是谓挫锋之应，不宜攻城、合战、坚守，
还军吉。

《鸟鸣》飞于军前，左回绕于军右，战之不克，或主将丧
亡。一云“有伏兵。”

《博劳》鸟飞于军营前后，贼欲屠吾军，勿令士卒相通，
军分之象。

鸟从敌阵上来，宜收军不战，固守之吉。

鸟集军营之上，此是不利之兆，将宜改令，抚众吉。
鹰鹘鹯鹞之属，飞过军营，或遨其上，或捕鸟空中，贼
有虏掠之谋，宜固备之。

有鸟赤头黄身，飞入军中，有降城拔邑之兆，宜备急
攻之，大胜。

《鸟飞入》军中，人皆不识。此荧惑入营，不移军败。
有鸟飞翔，来于军上，或起或止，相击相攻，半道有贼，
宜自防备。

鸟飞乱队于军前，必有急兵暴至，与贼战，不出三四
日。

众鸟来围营，暴贼密来至，不出三四日，宜固守，先防
之。

《群鸟》，先在彼，防敌人有谋潜伏，分骑备之。

鸟鸣营上，奸人入军，严切备守，勿令外内相通，此破
军之象，急移之吉。

《有鸟》千万从敌上来，逆过我军而去。“我军先进而后
必退。”

鸟从彼军来，飞而渐高，敌人兵锐，勿与攻战，吉。
众鸟围贼之营，急攻贼破。恶鸟入营军败。赏劳士卒，
警备之吉。

急有群鸟而来，逆过军行，其军必败。

营多鸟集，将军宜施恩急赏，士众欲拟谋将军，
群鹊所向，随鹊攻胜。天之引军，神道相应。

群鸟鸣，军欲过，千里去，人难回。

群鸦集聚城营流血，城破可以取之。在我军急宜优
恤赏赐之，吉。

大鸟飞来，游我军中，敌人欲降，将军封秩，必立大功。
军发在路，飞鸟来多，敌有骑马相蹉，急宜备之。
鸟起军左，还泊军右，贼有伏兵，急宜探候，随鸟捕之，
贼可擒首。

鸟入军幕，内与外谋敌，亲人背叛，欲屠其将，战必败，
宜徙避之。

《野鸟入营》，敌来杀将。警察备之，敌人却往。

黄鸟赤首，入吾军营。一云：“荧惑军将败贼，贼欲诈降，
防备即吉。”

《雉飞》军中，看其来处。“德乡加秩，刑杀防备。”

凡鸟四孟鸣，宜为主人。鸟鸣四季，两阵相伤。鸟鸣四
仲，为客者胜。

《鸟鸣丑》上为客墓，客凶；鸣未上，为主人墓，主人凶。